Suchinthana/ta-wikipedia huggingface dataset:
மார்கண்டேயன் (திரைப்படம்)

மார்கண்டேயன்  2011 இல் வெளிவந்த இந்தியத் தமிழ்த் திரைப்படம். சபரீஷ் நடிக்கும் இப்படத்தை பெப்சி.எஸ்.விஜயன் இயக்க்கியிருந்தார்.

நடிகர்கள்

மார்கண்டேயனாக சபரீஷ்
திவ்யாவாக பிங்கி
இளவஞ்சியாக நிவேதிதா
யானைமுடியாக சந்தானம் 
வரதனாக சிறீஹரி
இசக்கியாக பாலா சிங் 
பிரகதி
எம். எசு. பாசுகர்
நிழல்கள் ரவி
சுலில் குமார்
வாசு விக்ரம்
அப்பு கே. சாமி
பெரிய கருப்புத்தேவர்
இளம் மார்க்காக சிறீராம்

விமர்சனம் 
பிஹைண்ட்வுட்ஸ் என்ற இணையம் படத்திற்கு ஐந்து நட்சத்திரங்களில் பாதியைக் கொடுத்து, "தொழில்நுட்ப ரீதியாக, அதிரடிக் காட்சிகளை உருவாக்க குழுவினரின் முயற்சியைத் தவிர குறிப்பிடத் தகுதியானது அதிகம் இல்லை" என்று எழுதியது.

மேற்கோள்கள்

வெளி இணைப்புகள் 
 Markandeyan Official Website 

2011 தமிழ்த் திரைப்படங்கள்
இந்தியத் தமிழ்த் திரைப்படங்கள்
சந்தானம் நடித்த திரைப்படங்கள்
நிழல்கள் ரவி நடித்த திரைப்படங்கள்
எம். எசு. பாசுகர் நடித்த திரைப்படங்கள்
பில்லி பெஸ்ட்விக்

பில்லி பெஸ்ட்விக் (Billy Bestwick, பிறப்பு: பிப்ரவரி 24 1875 , இறப்பு: மே 2 1938),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 323 முதல்தர துடுப்பாட்டப் போட்டிகளில் கலந்து கொண்டுள்ளார். 1898-1925 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.

வெளி இணைப்பு
பில்லி பெஸ்ட்விக்- கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 5 2011.

மேற்கோள்கள்

இங்கிலாந்துத் துடுப்பாட்டக்காரர்கள்
1875 பிறப்புகள்
1938 இறப்புகள்
டெர்பிசையர் துடுப்பாட்டக்காரர்கள்
பிளேயர்ஸ் துடுப்பாட்டக்காரர்கள்
ஏழாம் வேற்றுமை

ஏழாம் வேற்றுமை என்பது "இட வேற்றுமை" என்று வழங்கப்படுகிறது. அதாவது தொழில் அல்லது வினை நிகழும் இடத்தைக் குறிப்பது. இடத்தோடு காலத்தையும் குறிப்பிடும்.

தொல்காப்பியம் 
வினைசெய் யிடத்தின் நிலத்தின் காலத்தின்
அனைவகைக் குறிப்பின் தோன்றும் அதுவே 
என்று கூறுவது இதனைக் குறிப்பிடும்.

"முருகன் வள்ளியைக் கடையில் பார்த்தான்" என்னும் கூற்றில் கடையில் என்னும் சொல்லில் உள்ள இல் என்பது இடத்தைக் குறிக்கும் ஏழாம் வேற்றுமை. அது போலவே, "முருகன் வள்ளியை அரைநொடியில் கண்டுபிடித்துவிட்டான்" என்று கூறும்பொழுது "அரைநொடியில்" என்னும் சொல்லில் வரும் இல் காலத்தைக் குறிக்கின்றது.

இந்த ஏழாம் வேற்றுமையின் பொருளானது  பொருள்,இடம், காலம், சினை, குணம், தொழில் என்னும் அறுவகைப் பெயர்களுக்கும்; தற்கிழமை (தன்னிலிருந்து பிரிக்கமுடியாத தொடர்பு), பிறிதின் கிழமை (பிற பொருளோடு தொடர்பு) என்ற இரண்டு வகைக் கிழமைப் பொருள்களுக்கும் இடமாக நிற்றலாகும் (கிழமை = உரிமை). இவ்வேற்றுமை இடப்பொருளையே உணர்த்தும்.
சான்று

பொருள் இடமானவை 
மணியின்கண் ஒலி                        ---தற்கிழமை

மரத்தின்கண் பறவை                       --- பிறிதின் கிழமை

இடம் இடமானவை 
ஊரின்கண் உள்ளது வீடு              - தற்கிழமை

ஆகாயத்தின் கண்  பறப்பது கழுகு      - பிறிதின் கிழமை

காலம் 
நாளின் கண்  உள்ளதுநாழிகை         - தற்கிழமை

வேனிற்கண் பூப்பது  முல்லை        - பிறிதின் கிழமை

சினை 
கையின் கண் உள்ளது  விரல்         - தற்கிழமை

கையின்கண்  உள்ளது வளையல்       - பிறிதின் கிழமை

குணம் 
சிவப்பின்கண் உள்ளது அழகு           - தற்கிழமை

இளமையின் கண்  வாய்த்தது செல்வம் - பிறிதின் கிழமை

தொழில் 
ஆட்டத்தின் கண்  உள்ளது அபிநயம்    - தற்கிழமை

ஆட்டத்தின் கண் பாடிய பாட்டு          -பிறிதின் கிழமை

நன்னூல் நூற்பா 
"  ஏழனுருபு கண்ணாதி யாகும்
   பொருள் முத லாறும் ஓரிரு கிழமையிமன்
   இடனாய் நிற்ற லிதன் பொருளென்ப."

ஏழாம் வேற்றுமை உருபுகள் 
ஏழாம் வேற்றுமை உருபுகள் கண் முதலாக இருபத்தெட்டும் பிறவும் ஆகும். 
 கால்- ஊர்க்கால்
 கடை - வேலின்கடை
 இடை- நல்லாரிடை
 தலை - வலைத்தலை
 வாய் - கடல் வாய்
 திசை - தேர்த்திசை
 வயின்  - அவர் வயின்
 முன்   - கற்றார் முன்
 சார்  - பொழில்சார்
 வலம்  - கைவலம்
 இடம்  - இல்லிடம்
 மேல்  - தலைமேல்
 கீழ்  -  நிழற்கீழ்
 புடை  - எயிற்புடை ( எயில்- மதில்)
 முதல்  -இந்திரன் முதல்
 பின்  - காதலி பின்
 பாடு  -- நும்பாடு
 அளை  - கல்லளை
 தேம்  - கொடாய்த் தேத்து
 உழை - அவணுழை
 வழி  - நிழல்வழி
 உழி  - உற்றுழி
 உளி  - காவுளி ( கா- சோலை)
 உள்   - குவட்டுள் (குவடு - மலை உச்சி)
 அகம் - பல்லாரகத்து
 புறம்  - உயிர்ப்புறத்து
 இல்  - ஊரில்
ஆதி என்றதனால்
பக்கல், பாங்கர், முகம், மாடு, பால், இன் - முதலானவையும் உருபாக வரும்
சான்று
 அவன் பக்கல்
 காட்டுப் பாங்கர்
 போர்முகத்து
 யாவர் மட்டும்
 அவன்பால்
 நாட்டின்

துணை நூல் 
 தொல்காப்பியம்
 நன்னூல். சொல்லதிகாரம். வேற்றுமையியல்.

மேற்கோள் 

வேற்றுமைத்தொகை வகைகள்
நீல் சிலை சத்தியாகிரகம்

நீல் சிலை சத்தியாகிரகம் அல்லது நீலன் சிலை சத்தியாகிரகம் என்பது இந்திய விடுதலை இயக்கத்தின் ஒரு பகுதியாக பிரித்தானிய இந்தியாவின் சென்னை மாகாணத்தில் நடைபெற்ற ஒரு அறவழிப் போராட்டம். சென்னை நகரில் மவுண்ட் சாலையில் (அண்ணா சாலை)  அமைந்திருந்த கர்னல். ஜேம்ஸ் நீலின் சிலையை அகற்ற 1927 இல் இப்போராட்டம் நடத்தப்பட்டது. 
   
மெட்ராஸ் ஃபுசிலியர்ஸ் ரெஜிமண்ட் படைப்பிரிவைச் சேர்ந்த கர்னல் நீல் 1857 சிப்பாய் கலகத்தை அடக்கியதில் குறிப்பிடத்தக்க பங்கு வகித்தவர். லக்னௌ முற்றுகையின் போது கொல்லப்பட்ட நீலை இந்தியர்கள் வெறுத்தனர். அலகாபாத்தில் அவர் நிகழ்த்திய வன்செயல்களுக்காக அவரை “அலகாபாத்தின் கசாப்புக்காரன்” என்று அழைத்தனர். பிரித்தானிய ஆட்சியாளர்களுக்கு நீல் போற்றத்தக்க ஒரு படை வீரராக இருந்தார். எனவே சென்னையின் மவுண்ட் சாலையில் அவருக்கு ஒரு சிலை வைக்கப்பட்டது. 1927 இல் இந்திய விடுதலை இயக்கம் சென்னை மாகாணத்தில் சூடு பிடித்துக் கொண்டிருந்த போது இந்திய தேசியவாதிகள் அச்சிலையினை அகற்ற முடிவு செய்தனர்.

சென்னை மகாஜன சபையும், இந்திய தேசிய காங்கிரசின் சென்னை மாகாணக் குழுவும் நீல் சிலையை அகற்ற வேண்டி தீர்மானங்கள் இயற்றின. பின் அதற்காகத் தொடர் போராட்டத்தில் ஈடுபட்டன. திருநெல்வேலியைச் சேர்ந்த எஸ். என். சோமையாஜுலு இதற்கு தலைமை வகித்தார். மாகாணம் முழுவதும் இருந்து வந்த போராட்டக்காரர்கள் இப்போராட்டத்தில் பங்கேற்றனர். அவர்களில் பலர் கைது செய்யப்பட்டு சிறையில் அடைக்கப்பட்டனர். அவர்களுக்கு சில வாரங்கள் முதல் ஓராண்டு வரை சிறை தண்டனைகள் வழங்கப்பட்டன. சோமையாஜுலு, டி. என். தீர்த்தகிரி முதலியார், மற்றும் சாமிநாத முதலியார் போன்ற முன்னணித் தலைவர்கள் கைது செய்யப்பட்டபின்னர் செப்டம்பர் 1927 இல் காமராஜர் இப்போராட்டத்துக்கு தலைமை ஏற்றார். அச்சமயம் சென்னை வந்திருந்த மகாத்மா காந்தியும் போராட்டத்திற்கு தன் ஆதரவைத் தெரிவித்தார். சிலை அகற்றலுக்கு ஆதரவாக சென்னை சட்டமன்றத்திலும் தீர்மானங்கள் இயற்றப்பட்டன. ஆனால் போராட்டம் விரைவில் வலுவிழந்து அடுத்து நிகழவிருந்த சைமன் குழு புறக்கணிப்புப் போராட்டத்திற்கு இடம் கொடுக்கும் வகையில் கைவிடப்பட்டது. சிலை மவுண்ட் சாலையில் பல ஆண்டுகள் தொடர்ந்து நீடித்தது. பின் சில ஆண்டுகள் ரிப்பன் கட்டிட வளாகத்தில் வைக்கப்பட்டது.

இந்திய அரசுச் சட்டம், 1935 இயற்றப்பட்டு 1937 இல் நடந்த தேர்தலில் காங்கிரசு வெற்றி பெற்று சி. ராஜகோபாலச்சாரி சென்னை மாகாண முதல்வரானார். அவரது ஆட்சியில் சென்னை மாநகராட்சியில் சிலையை அகற்றத் தீர்மானம் நிறைவேற்றப்பட்டது. முதல்வரான ராஜகோபாலச்சாரி சிலையை அகற்றி சென்னை அருங்காட்சியகத்தில் வைக்க உத்தரவிட்டார். இன்று வரை நீலின் சிலை சென்னை அருங்காட்சியகத்தின் மானுடவியல் பிரிவில் வைக்கப்பட்டுள்ளது.

மேற்கோள்கள்

1927 நிகழ்வுகள்
சென்னையின் வரலாறு
இந்திய விடுதலைப் போரில் தமிழகம்
அஞ்சாதே (திரைப்படம்)

அஞ்சாதே 2008 இல் வெளிவந்த ஒரு தமிழ்த் திரைப்படம். இது இயக்குநர் மிஸ்கினின் இரண்டாவது படைப்பாகும்; பெப்ரவரி 15, 2008அன்று வெளியானது.

இத்திரைப்படத்தில் நரேன் முக்கிய பாத்திரத்தில் நடித்திருக்கிறார். நரேனின் நண்பனாக இருந்து கால ஓட்டத்தில் எதிரியாக மாறும் கதாப்பாத்திரத்தில் அஜ்மல் நடித்திருக்கிறார். நடிகர் பிரசன்னா அதிகம் பேசாத வில்லனாகவும் பாண்டியராஜன் பிரசன்னாவுக்கு துணை நிற்கும் லோகு என்ற கதாப்பாத்திரத்திலும் நடித்திருக்கிறார்கள். இயக்குநர் அகத்தியனின் மகள் விஜயலக்ஷ்மி, இத்திரைப்படத்தில் அஜ்மலின் தங்கையாக நரேனை காதலிக்கும் பெண்ணாக நடித்துள்ளார். இவர்களைத்தவிர லிவிங்ஸ்டன் (நடிகர்) அஜ்மலின் தந்தையாகவும்,எம். எஸ். பாஸ்கர் நரேனின் தந்தையாகவும், இயக்குநர், நடிகர் பொன்வண்ணன் நரேனின் காவல் துறை உயர் அதிகாரியாகவும் நடித்திருக்கின்றார்கள். சுந்தர்.சி பாபு இத்திரைப்படத்துக்கு இசையமைத்திருக்கிறார். இப்படத்தின் ஒளிப்பதிவாளர் மகேஷ் முத்துசாமி.

அஞ்சாதே திரைப்படம் மூலம் விஜய் டிவி விருதுகளில் "சிறந்த இயக்குநர் " விருதுக்காக இயக்குநர் மிஸ்கின் பரிந்துரை செய்யப்பட்டிருக்கின்றார்.

மேற்கோள்கள்

2008 தமிழ்த் திரைப்படங்கள்‎
சமூகத் திரைப்படங்கள்
சமூகத் தமிழ் திரைப்படங்கள்
இந்தியத் தமிழ்த் திரைப்படங்கள்
லிவிங்ஸ்டன் நடித்த திரைப்படங்கள்
எம். எசு. பாசுகர் நடித்த திரைப்படங்கள்
சீனிவாசன்

சீனிவாசன் என்ற தலைப்பில் உள்ள கட்டுரைகள்:
 அ. சீனிவாசன் - இதழாளர்; எழுத்தாளர்; மொழிபெயர்ப்பாளர்; விடுதலைப் போராட்ட வீரர்; முன்னாள் விமானப்படை வீரர்; அரசியல்வாதி.
சுப்பிரமணியம் சீனிவாசன், திரைப்படத் தயாரிப்பாளர்
இரட்டைமலை சீனிவாசன், இந்திய அரசியல்வாதி
இரா. சீனிவாசன், இந்திய அரசியல்வாதி
திருமலை சீனிவாசன், துடுப்பாட்டக்காரர்
அரங்க. சீனிவாசன், கவிஞர்
வேணு சீனிவாசன், தொழிலதிபர்
பெ. சீனிவாசன், அரசியல்வாதி
எம். பி. சீனிவாசன், இசையமைப்பாளர்
ஈக்காடு சீனிவாசன் இலட்சுமி நரசிம்மன், அரசியல்வாதி
பவர் ஸ்டார் சீனிவாசன், தமிழ் நடிகர்
டி. கே. சீனிவாசன் எழுத்தாளர்
இரா. சீனிவாசன் (மொழியியலாளர்), பேராசிரியர்
இரா. சீனிவாசன் - தமிழக அரசியல்வாதி
சீனிவாசன் (ஓவியர்) - ஒவியர், இதழாளர்,எழுத்தாளர், கலைமாமணி விருது பெற்றவர்

ஸ்ரீநிவாஸ் அல்லது ஸ்ரீநிவாசன் அல்லது சிறீநிவாசன் என்ற பெயரில் உள்ள கட்டுரைகள்:

 பி. பி. ஸ்ரீநிவாஸ், பின்னணிப் பாடகர்
 ஸ்ரீநிவாஸ், பாடகர்
 கு. ஸ்ரீனிவாசன்  - மணிக்கொடி (இதழ்) தோற்றுனர்
 கே. ஸ்ரீநிவாசன், கணினியாளர்
 முக்தா ஸ்ரீநிவாசன், தமிழ்த் திரைப்பட இயக்குநர்
 வி. ஸ்ரீநிவாசன், தமிழ்த் திரைப்பட இயக்குநர்
 கே. வி. ஸ்ரீநிவாசன், தமிழ்த் திரைப்பட இயக்குநர்
 எஸ். ஸ்ரீநிவாசன், தமிழ்த் திரைப்பட இயக்குநர்
 ஜி. ஸ்ரீநிவாசன், தமிழ்த் திரைப்பட இயக்குநர்
 தேங்காய் ஸ்ரீநிவாசன், நடிகர்
 வித்வான் ஸ்ரீநிவாசன், நடிகர்
 ஏ. கே. ஸ்ரீநிவாசன், நடிகர்
 பி. எஸ். ஸ்ரீநிவாசன், நடிகர்
 டி. ஸ்ரீநிவாசன், இசையமைப்பாளர்
 ஏ. எல். ஸ்ரீநிவாசன், தயாரிப்பாளர்
 ஸ்ரீ ஸ்ரீநிவாசன், அமெரிக்க நீதிபதி
செந்தம்

செந்தம், எழுத்தாணி, கட்டாரி (Launaea sarmentosa) என்பது ஈராண்டு கால வாழ்க்கை வட்டத்தைக் கொண்ட புதர்த் தாவரவினம் ஆகும். இத்தாவர இனம் ஆபிரிக்காவின் கிழக்குக் கரையோரப் பகுதிகள், மடகாசுகர், சீசெல்சு, மொரிசியசு, இந்தியா, இலங்கை மற்றும் தென்கிழக்கு ஆசியா என்பவற்றைச் சேர்ந்ததாகும். இது மேற்கு அவுசுதிரேலியாவில் பிற்காலத்தில் அறிமுகப்படுத்தப்பட்டது.

திவெகி) மொழியிற் குல்லா-ஃபில்லா (ކުއްޅަފިލާ என அழைக்கப்படும் இது மாலைத்தீவுகளில் உணவுக்காகவும் மருத்துவத்துக்காகவும் பல நூற்றாண்டுகளாகப் பயன்படுத்தப்படுகிறது.

மேற்கோள்கள்

தென்னாப்பிரிக்கத் தாவரங்கள்
இலங்கைத் தாவரங்கள்
இந்தியத் தாவரங்கள்
மெய்யிருவித்திலையிகள்
சூரியகாந்திக் குடும்பம்
கா. கமருன்னிசா அப்துல்லாஹ்

கா. கமருன்னிசா அப்துல்லாஹ் (பிறப்பு:7 சூலை 1932) இந்திய முஸ்லிம் எழுத்தாளராவார். தமிழ்நாட்டின், மதுரையில் பிறந்த இவர், மதுரை கிரசென்ட் மகளிர் மெட்ரிகுலேசன் பள்ளியின் முதல்வரும், பேச்சாளரும், பள்ளப்பட்டி உஸ்வதுன் ஹசனா ஒரியண்டல் அரபிக் மகளிர் பள்ளியின் நிர்வாக இயக்குநரும், முதல்வரும், மதுரை முஸ்லிம் மகளிர் முன்னேற்றக் கழகத்தின் தலைவருமாவார்.

எழுதிய நூல் 
 ஆய்வாளர் வியக்கும் அழகிய பண்பாளர்

பெற்ற விருதுகளும் கௌரவங்களும் 
 தமிழக அரசின் நல்லாசிரியர் விருது
 புதுடில்லி மைய வக் வாரித்தின் சிறந்த ஆங்கில ஆசிரியர் விருது

உசாத்துணை 
 இலக்கிய இணையம் - பேராசிரியர் மு.சாயபு மரைக்காயர் இஸ்லாமியத் தமிழ் இலக்கியக்கழகம் 2011

தமிழக எழுத்தாளர்கள்
1932 பிறப்புகள்
இந்திய முஸ்லிம் எழுத்தாளர்கள்
மதுரை மக்கள்
கனகாம்பரம்

{{taxobox
|name = கனகாம்பரம்
|image = Crossandra infundibuliformis in Andhrapradesh on 14-Jan-2015.JPG
|regnum = தாவரம்
|divisio = Magnoliophyta
|classis = Magnoliopsida
|ordo = Lamiales
|familia = Acanthaceae
|subfamilia = Acanthoideae
|genus = Crossandra
|species = C. infundibuliformis
|binomial = Crossandra infundibuliformis
|binomial_authority = (L.) Nees
}}கனகாம்பரம்' () (தாவரவியல் பெயர் Crossandra infundibuliformis'')  தென்னிந்தியா மற்றும் இலங்கையை தாயகமாகக் கொண்ட அகாந்தேசியே குடும்பத்தில்  உள்ள ஒரு வகை பூக்கும் தாவரமாகும். இது பெரும்பாலும் தென்னிந்தியா சார்ந்த ஆந்திரா, தமிழ்நாடு,  கேரளா மாநிலங்களில் காணப்படுகிறது. இவை குறுஞ்செடி வகையைச் சார்ந்தது. இதை வீடுகளில் அழகுக்காகவும், வணிகத்திற்காகவும் வளர்க்கிறார்கள். இம்மலர்த்தாவரம் தென்னிந்தியா, இலங்கை மற்றும் மலேசியா ஆகிய நாடுகளில் காணப்படுகிறது. இதன் சிறப்பம்சமாக அதன் மலர்கள் காவி, இளஞ்சிவப்பு, மஞ்சள் போன்று கண்ணைக்கவரும் வண்ணங்களில் காட்சித் தருவதேயாகும். இவை ஆண்டுத்தோறும் எக்காலமும் குறிப்பிட்டு வகையராமல் என்றும் பூக்கும் தாவரமாகும். இதை பெண்டுகள் தலையிற் சூடிக்கொள்ளவும், மாலைகளில் பிற மலர்களுடன் சேர்த்துப் பிண்ணவும், வழிபாட்டின் போது பயன்படுத்தியும், பிற அலங்காரப் பொருட்களிலும் பயன்படுத்தி வருகிறார்கள். 

குளிர் காலத்தில் வாடியும் வதங்கியும் காணப்படுகின்ற வெப்பச் சூழ்நிலைக்கு ஏற்றத் தாவரமாகும். இதை தொட்டிகளில் வளர்க்கும் பழக்கமும் காணப்படுகிறது. இதன் மலர் 3-4 சமச்சீரற்ற இதழ்களைக் கொண்டுக் காணப்படுகிறது. இவைப் புதர்போல் மண்டி கொத்துக்கொத்தாய் பூத்துக் குலுங்கும் தன்மையது.

இவை பெரிதும் அறியப்பட்டது அதுக் கொணரும் மலர்களால் தான். இவை குறுஞ்செடி வகையைச் சார்ந்தது. இதை வீடுகளில் அழகுக்காகவும், வணிகத்திற்காகவும் வளர்க்கிறார்கள். இம்மலர்த்தாவரம் தென்னிந்தியா, இலங்கை மற்றும் மலேசியா ஆகிய நாடுகளில் காணப்படுகிறது. இதன் சிறப்பம்சமாக அதன் மலர்கள் காவி, இளஞ்சிவப்பு, மஞ்சள் போன்று கண்ணைக்கவரும் வண்ணங்களில் காட்சித் தருவதேயாகும். இவை ஆண்டுத்தோறும் எக்காலமும் குறிப்பிட்டு வகையராமல் என்றும் பூக்கும் தாவரமாகும். இதை பெண்டுகள் தலையிற் சூடிக்கொள்ளவும், மாலைகளில் பிற மலர்களுடன் சேர்த்துப் பிண்ணவும், வழிபாட்டின் போது பயன்படுத்தியும், பிற அலங்காரப் பொருட்களிலும் பயன்படுத்தி வருகிறார்கள்.

குளிர் காலத்தில் வாடியும் வதங்கியும் காணப்படுகின்ற வெப்பச் சூழ்நிலைக்கு ஏற்றத் தாவரமாகும். இதை தொட்டிகளில் வளர்க்கும் பழக்கமும் காணப்படுகிறது. இதன் மலர் 3-4 சமச்சீரற்ற இதழ்களைக் கொண்டுக் காணப்படுகிறது. இவைப் புதருப்போல் மண்டி கொத்துக்கொத்தாய் பூத்துக் குலுங்கும் தன்மையது.

இவற்றின் விதைகள் முதிர்ந்த நிலையில் வெடித்துச் சிதறி செடியிலிருந்துக் கீழே விழுகிறது. இது இவ்வாறு பல இடங்களுக்கும் பரவுகிறது.

மேற்கோள் 

முண்மூலிகைக் குடும்பம்
செடிகள்
இந்தியத் தாவரங்கள்
இலங்கைத் தாவரங்கள்
ரெட்டை ஜடை வயசு

ரெட்டை ஜடை வயசு (Rettai Jadai Vayasu) 1997 ல் வெளிவந்த தமிழ்த் திரைப்படம். சி. சிவக்குமார் இயக்கிய இப்படத்தில் கதாநாயகனாக அஜித் குமாரும், கதாநாயகியாக மந்த்ராவும் நடித்துள்ளனர். இத்திரைப்படத்திற்கு தேவா இசை அமைத்துள்ளார்.

நடிகர்கள்

அஜித் குமார்
மந்த்ரா
கவுண்டமணி
செந்தில்
பொன்வண்ணன்
லதா
அபூர்வா

வெளியிணைப்புகள்
 

1997 தமிழ்த் திரைப்படங்கள்‎
அஜித் குமார் நடித்துள்ள திரைப்படங்கள்
இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
பாம்பே ஜெயஸ்ரீ

பாம்பே ஜெயஸ்ரீ எனப் பரவலாக அறியப்படும் ஜெயஸ்ரீ இராம்நாத் ஒரு புகழ்பெற்ற கருநாடக இசைப் பாடகி. இவர் தென்னிந்தியத் திரைப்படங்களில் முன்னணி இசையமைப்பாளர்களான ஹாரிஸ் ஜெயராஜ், இளையராஜா, ஏ. ஆர். ரகுமான், வித்யாசாகர், யுவன் சங்கர் ராஜா  இசையமைப்பில் பல வெற்றித் திரைப்பாடல்களைப் பாடியுள்ளார். 
அவர் வயலின் வாத்தியக்கலைஞர் லால்குடி ஜெயராமனின் சீடர் ஆவார்.

திரைப்படப் பின்னணிப் பாடகியாக
மின்னலே தமிழ்த் திரைப்படத்தில் இடம் பெற்ற வசீகரா பாடலின் மூலம் பரவலாக அறியப்பட்டார்.

குறிப்பிடத்தக்க திரைப்படப் பாடல்களின்  பட்டியல்

விருதுகள்
 கம்பன் புகழ் விருது, 2014 வழங்கியது: கொழும்புக் கம்பன் கழகம், இலங்கை 
 சங்கீத சூடாமணி விருது, 2005 வழங்கியது: ஸ்ரீ கிருஷ்ண கான சபா, சென்னை
 2013: பையின் வரலாறு திரைப்படத்தில் பைக்கு தாலாட்டு'' என்ற தமிழ்மொழித் திரைப்பாடலுக்காக சிறந்த அசல் பாடல் வகையில் அகாதமி விருதுக்கு (ஆசுகார்) முன்தெரிவு செய்யப்பட்டுள்ளார்.
 இந்திரா சிவசைலம் அறக்கட்டளை விருது, 2013

சான்றுகோள்கள்

வெளியிணைப்புகள்
 அதிகாரப்பூர்வ இணையதளம்
 Jayashree’s meditative journey

கருநாடக இசைப் பாடகர்கள்
சங்கீத சூடாமணி விருது பெற்றவர்கள்
தமிழ்த் திரைப்படப் பின்னணிப் பாடகர்கள்
வாழும் நபர்கள்
தமிழக அரசு திரைப்பட விருது வெற்றியாளர்கள்
தமிழ்ப் பெண் இசைக் கலைஞர்கள்
தென்னிந்திய பிலிம்பேர் விருதுகளை வென்றவர்கள்
சங்கீத கலாநிதி விருது பெற்றவர்கள்
ஊர் பெயரால் அறியப்படும் மக்கள்
உன்னிடத்தில் என்னை கொடுத்தேன்

உன்னிடத்தில் என்னை கொடுத்தேன் (Unnidathil Ennai Koduthen) என்பது 1998 ஆம் ஆண்டில் விக்ரமன் இயக்கத்தில் வெளிவந்த இந்திய தமிழ்த் திரைப்படம் ஆகும். இப்படத்தில் கதாநாயகனாக கார்த்திக்கும், கதாநாயகியாக ரோஜாவும் நடித்துள்ளனர். மேலும் படத்தில் கெளரவ தோற்றத்தில் அஜித் குமார் நடித்துள்ளார். இத்திரைப்படத்திற்கு எஸ். ஏ. ராஜ்குமார் இசை அமைத்துள்ளார். இது கார்த்திக்கின் 100வது படம்.

உன்னிடத்தில் என்னை கொடுத்தேன் 15 ஆகஸ்ட் 1998 இல் வெளியிடப்பட்டது. இது வணிக ரீதியாக மிகப்பெரிய வெற்றியைப் பெற்றது மற்றும் வசூல் ரீதியாக 250 நாட்களுக்கு மேல் ஓடியது.

நடிகர்கள்
 கார்த்திக் - செல்வம்
 ரோஜா - ராதா
 ரமேஷ் கண்ணா - பாஸ்கர், செல்வத்தின் நண்பர்
 மெளலி - விஸ்வநாதன், ராதாவின் தந்தை
 மதன் பாப் - மகாதேவன், ராதாவின் மாமா
 சத்தியப்பிரியா - ஜானகி, ராதாவின் சித்தி
 பாத்திமா பாபு - வசந்தி, ராதாவின் அத்தை
 வையாபுரி - டெல்லி
 சிங்கமுத்து - போலீஸ் கான்ஸ்டபிள்
 கோவை செந்தில் - வீட்டு உரிமையாளர்
 சீலா
 உமா பத்மநாபன்
 கே.நட்ராஜ்
 ஹேமலதா
 அம்பிகா - ராணி, ராதாவின் அம்மா (கௌரவ தோற்றம்)
 அஜித் குமார் - சஞ்சய் (கௌரவ தோற்றம்)

"வானம்பாடியின்" பாடலில் சிறப்பு தோற்றங்கள் 
 சரத்குமார்
 கங்கை அமரன்
 கே. எஸ். ரவிக்குமார்
 குஷ்பூ
 எஸ். ஏ. ராஜ்குமார்
 தேவா

தயாரிப்பு 
1996 ஆம் ஆண்டு கார்த்திக் நடிப்பில் வெளியான கோகுலத்தில் சீதை என்ற படத்திற்கு பிறகு, லெட்சுமி திரைப்பட தயாரிப்பாளர்கள் அவர்களின் ஆறாவது தயாரிப்பை இயக்குநர் விக்ரமன் இயக்குவார் என்று பிப்ரவரி 1998 இல் அறிவித்தனர். இந்த படத்தில் பூவே உனக்காக படத்தில் விக்ரமுடன் பணியாற்றிய விஜய்யை முக்கிய வேடத்தில் நடிக்க வைக்க முயற்சி செய்தனர், ஆனால் தயாரிப்பு தாமதம் காரணமாக நடிகர் கார்த்திக்கை ஒப்பந்தம் செய்தனர்.

தயாரிப்பாளர்களின் ஆரம்ப தேர்வாக நடிகை மீனா இருந்தபோதிலும், ரோஜாவை நடிக்க வைக்க விக்ரமன் வற்புறுத்தியதால் அவரை மாற்றப்பட்டது. இந்த படத்தில் நடிகர் அஜித் குமார் அவர் தனது சக நடிகரான கார்த்திக் மீதான அபிமானத்தின் காரணமாக படத்தில் விருந்தினர் பாத்திரத்தில் நடித்தார்.

விருதுகள் 
1998 ஆம் ஆண்டுக்கான சிறந்த திரைப்படத்துக்கான தமிழக அரசின் திரைப்பட விருது (மூன்றாம் பரிசு) கிடைத்தது.

மேற்கோள்கள்

வெளியிணைப்பு 
 

1998 தமிழ்த் திரைப்படங்கள்
இந்தியத் தமிழ்த் திரைப்படங்கள்
அஜித் குமார் நடித்துள்ள திரைப்படங்கள்
இந்திய நாடகத் திரைப்படங்கள்
கார்த்திக் நடித்த திரைப்படங்கள்
ரோஜா நடித்த திரைப்படங்கள்
எஸ். ஏ. ராஜ்குமார் இசையமைத்த திரைப்படங்கள்
சிங்கமுத்து நடித்த திரைப்படங்கள்
உயிரோடு உயிராக

உயிரோடு உயிராக (Uyirodu Uyiraga) 1998 ல் வெளிவந்த தமிழ்த் திரைப்படம். சுஷ்மா அகுஜா இயக்கிய இப்படத்தில் கதாநாயகனாக அஜித் குமாரும், கதாநாயகியாக ரிச்சா அகுஜாவும் நடித்துள்ளனர். இத்திரைப்படத்திற்கு வித்யாசாகர் இசை அமைத்துள்ளார்.

நடிகர்கள்

 அஜித் குமார்
 ரிச்சா அகுஜா
 சரத் பாபு
 ஸ்ரீவித்யா
 அம்பிகா

பாடல்கள் 
இத்திரைப்படத்தின் பாடல்கள் ''வித்யாசாகரின் இசையில் வெளிவந்தது.

மேற்கோள்கள் 

1998 தமிழ்த் திரைப்படங்கள்‎
அஜித் குமார் நடித்துள்ள திரைப்படங்கள்
இந்தியத் தமிழ்த் திரைப்படங்கள்
வித்தியாசாகர் இசையமைத்த திரைப்படங்கள்
ஹோம்புஷ்

ஹோம்புஷ் (Homebush) என்பது ஆஸ்திரேலியாவின் நியூ சவுத் வேல்ஸ் மாநிலத்தில் சிட்னி மாநகரத்தின் ஒரு புறநகர் ஆகும். இது சிட்னி நகர மையத்தில் இருந்து 15 கிமீ மேற்கே ஸ்ட்ரத்ஃபீல்ட் மாநகரசபையின் உள்ளூராட்சியில் அமைந்துள்ளது. ஹோம்புஷ் மேற்கு, ஹோம்புஷ் குடா ஆகியன இதன் அருகில் உள்ள புறநகர்கள் ஆகும்.

வரலாறு
ஹோம்புஷ் என்ற புறநகர் 1800களில் அப்போதைய குடியேற்ற நாட்டின் உதவி அறுவை மருத்துவராக இருந்த டார்சி வென்ட்வர்த் என்பவரால் அமைக்கப்பட்டது. இவருக்கு அப்போது இப்பகுதியில் 3.73 கிமீ² பரப்பு நிலம் ஒதுக்கப்பட்டது. இப்பகுதியை அவர் ”புதர்களில் வீடு" ('home in the bush') என அழைத்தார் என்பர்.".

போக்குவரத்து
இங்குள்ள "ஹோம்புஷ் தொடருந்து நிலையம்" சிட்னி நகரையும், மேற்குப் புறநகர்களையும் இணைக்கிறது. பரமட்டா வீதி, மற்றும் எம்4 அதிவேக நெடுங்சாலை ஆகியன ஹோம்புஷ் இனூடாகச் செல்கின்றன.

வணிகப் பகுதி
த கிறசெண்ட், ரொச்செஸ்டர் சாலை, மற்றும் பர்லிங்டன் சாலை ஆகியவற்றில் பல வணிக, பலசரக்கு, மற்றும் உணவுச் சாலைகள் காணப்படுகின்றன. இலங்கை, இந்திய உணவுச் சாலைகள், பலசரக்குக் கடைகள் இங்கு மிகுந்து காணப்படுகின்றன.

பள்ளிகள் 
 ஹோம்புஷ் ஆரம்பப் பாடசாலை - அரச ஆரம்பப் பள்ளி
 ஹோம்புஷ் ஆண்கள் உயர்தரப் பாடசாலை - அரச உயர் பள்ளி
 ஹோம்புஷ் தமிழ்க் கல்வி நிலையம் சனி, ஞாயிற்றுக்கிழமைகளில் ஹோம்புஷ் ஆரம்பப் பாடசாலையில் இயங்குகிறது.

மக்கள்
2006 ஆம் ஆண்டு மக்கள் தொகைக் கணக்கெடுப்பின் படி, ஹோம்புஷ் நகரில் 7,016 பேர் வாழ்கின்றனர். இவர்களில் 3,552 ஆண்கள், 3,464 பெண்கள், 15 தொல்குடியினர் ஆவர். 44.4% பேர் மட்டுமே ஆஸ்திரேலியாவில் பிறந்தவர்கள், இந்தியாவில் பிறந்தவர்கள் (8.9%), இலங்கை (8.5%), சீனா (8.5%), கொரியா (8.3%), வியட்நாம் (2.1%) ஆவர். ஆங்கிலத்துக்கு அடுத்ததாக தமிழ் மொழி பேசுபவர்களே (11.5%) இங்கு அதிகம் ஆவர்.

சமயம்
கத்தோலிக்க சமயத்தைப் பின்பற்றுவோர் 23.8% உம், அதற்கடுத்தபடியாக இந்துக்கள் (17.8%) ஆவர்.

காட்சியகம்

மேற்கோள்கள்

வெளி இணைப்புகள்
ஹோம்புஷ் ஆரம்பப் பாடசாலை

சிட்னியின் புறநகர்கள்
கம்மவார்

கம்மவார்கள் (Kammas) எனப்படுவோர் ஆந்திரா, தெலுங்கானா, தமிழகம் மற்றும் கர்நாடகா ஆகிய மாநிலங்களில் வாழும் ஒரு சமூகத்தவர் ஆவர். இவர்கள் தமிழகத்தில் வேலூர்,‌ கிருஷ்ணகிரி, தேனி, கோவை, ஈரோடு, விருதுநகர், திருநெல்வேலி, தூத்துக்குடி, தென்காசி ஆகிய மாவட்டங்களில் அதிக அளவில் வாழ்ந்து வருகின்றனர். நாயக்கர், நாயுடு, ராவ், சௌதரி, ராயுடு மட்டும் ரெட்டி ஆகியன இவர்களின் பட்டங்களாகும்.

வரலாறு 
தற்போதைய ஆந்திர மாநிலத்தில் அன்றைய காலகட்டத்தில் இருந்த ஒரு பகுதி கம்மநாடு எனப்பட்டது. கம்மநாட்டில் வேளாண்மை செய்து வாழ்ந்து வந்த மக்கள் கம்ம காப்பு என அறியப்பட்டனர். பின்னர் கம்மவார் என்று அழைக்கப்பட்டனர்.

அரச மற்றும் தளபதி வம்சங்கள் 
 முசுனூரி நாயக்கர்கள்
 பெம்மசானி நாயக்கர்கள் 
 ராவிள்ள நாயக்கர்கள்
 சாயபனேனி நாயக்கர்கள்
 சூர்யதேவர நாயக்கர்கள்

குறிப்பிடத்தக்க நபர்கள்

அரசியல்வாதிகள் 
 என். டி. ராமாராவ் - நிறுவனர், தெலுங்கு தேசம் கட்சி 
 நா. சந்திரபாபு நாயுடு‌ - தலைவர், தெலுங்கு தேசம் கட்சி 
 வைகோ, தலைவர், மதிமுக 
 ரா. கிருஷ்ணசாமி நாயுடு, விடுதலைப் போராட்ட வீரர்
 பா. ராமச்சந்திரன் - முன்னாள் ஒன்றிய மின்துறை அமைச்சர், கேரள ஆளுநர்
 இரா. பிரபு - முன்னாள் ஒன்றிய வேளாண்துறை இணை அமைச்சர்
 எஸ். ஆர். பாலசுப்ரமணியன் - முன்னாள் ஒன்றிய நாடாளுமன்ற விவகாரங்கள் துறை இணை அமைச்சர், முன்னாள் தமிழ்நாடு எதிர்க்கட்சி தலைவர்
 ஆற்காடு வீராசாமி - முன்னாள் மின்துறை அமைச்சர் 
 டி. கே. எம். சின்னையா - முன்னாள் கால்நடை பராமரிப்புத் துறை அமைச்சர் 
 கே. பாண்டுரங்கன் - முன்னாள் தொழில் துறை அமைச்சர்
  ப. வே. தாமோதரன் - முன்னாள் கால்நடை பராமரிப்புத் துறை அமைச்சர்
 ஆர். காந்தி - தமிழக கைத்தறி மற்றும் துணி நூல் அமைச்சர்  
 பி. வி. ரமணா - முன்னாள் பால்வளத்துறை அமைச்சர்

திரைப்படத்துறை 
 என். டி. ராமராவ், முன்னாள் திரைப்பட நடிகர்
 அக்கினேனி நாகேஸ்வர ராவ்
 நந்தமூரி பாலகிருஷ்ணா, திரைப்பட நடிகர்
 ஜூனியர் என்டிஆர், திரைப்பட நடிகர்
 பாக்யராஜ், திரைப்பட நடிகர்
 அக்கினேனி நாகர்ஜூனா, திரைப்பட நடிகர்
 மகேஷ் பாபு, திரைப்பட நடிகர்
 லீலா நாயுடு, முன்னாள் திரைப்பட நடிகை
 ஸ்ரீதேவி, முன்னாள் திரைப்பட நடிகை
 நாக சைதன்யா, திரைப்பட நடிகர்

விளையாட்டுத்துறை 
 எம். எஸ். கே. பிரசாத்
 நரேன் கார்த்திகேயன்

விஞ்ஞானம் மற்றும் அறிவியல் துறை 
 ஜி.டி நாயுடு

இதனையும் பார்க்க 
நாயக்கர்

மேற்கோள்கள் 

சாதிகள்
தெலுங்குச் சமூகங்கள்
பீட்டர் ஹீன்

பீட்டர் ஹீன் (பிறப்பு-சென்னை) ஒரு தென்னிந்திய திரைப்பட சண்டை பயிற்சியாளர். ஆக்ரோஷமான சண்டைக் காட்சிகள் மூலம் பிரபலமான இவர் சிவாஜி, ராவணன், எந்திரன் போன்ற படங்களில் சண்டைப் பயிற்சியாளராக பணியாற்றியுள்ளார் .

திரைப்படங்கள்

மேற்கோள்கள்

தமிழ்த் திரைப்படச் சண்டைப் பயிற்சியாளர்கள்
வாழும் நபர்கள்
தென்னிந்திய பிலிம்பேர் விருதுகளை வென்றவர்கள்
சென்னை நடிகர்கள்
1962 பிறப்புகள்
நெகிரிட்டோ மக்கள்

மலேசியப் பழங்குடி மக்களில் முப்பெரும் பிரிவுகள் உள்ளன. அந்தப் பிரிவுகளில் செமாங் மக்கள் (Semang) அல்லது நெகிரிட்டோ மக்கள் (Negrito) என்பவர்கள் மலாய் தீபகற்பத்தில் உள்ள ஒரு பழங்குடி மக்கள் பிரிவினர் ஆகும். இவர்கள் தீபகற்ப மலேசியாவின் வட எல்லைப் பகுதிகளிலும் பேராக், கெடா, பகாங் மாநிலங்களிலும் வாழ்கின்றனர். இவர்களை சக்காய் என்று அழைப்பதும் உண்டு. "சக்காய்" என்பது ஒரு தரக் குறைவான சொல். அதற்கு அடிமை என்று பொருள்.

துணைப்பிரிவுகளும் மக்கள் தொகையும் 

தீபகற்ப மலேசியாவில் நெகரிட்டோ மக்களின் தொகை மொத்தம் 3,507. இந்த நெகரிட்டோ மக்களில் ஆறு பிரிவுகள் உள்ளன. அதன் விவரம் வருமாறு:

 பாத்தேக்  பிரிவு 1,519 பேர்கள்
 ஜஹாய் பிரிவு 1,244 பேர்கள்
 கென்சியு பிரிவு   254 பேர்கள்
 கின்டக்   பிரிவு   150 பேர்கள்
 லானோ  பிரிவு   173 பேர்கள்
 மென்ரிக் பிரிவு   167  பேர்கள்
ஆக மொத்தம்:   3,507  பேர்கள்

மேற்கோள்கள் 

மலேசிய மக்கள்
மலேசியப் பழங்குடிகள்
செனோய் மக்கள்

செனோய் அல்லது செனோய் மக்கள் (ஆங்கிலம்: Senoi; Senoi People; Sengoi; Sng'oi); மலாய்: Orang Senoi) என்பவர்கள் மலேசியப் பழங்குடியினரின் முப்பெரும் பிரிவுகளில் ஒரு பிரிவினர் ஆகும். இவர்கள் தீபகற்ப மலேசியாவின் மத்திய பகுதியான பகாங், சிலாங்கூர், நெகிரி செம்பிலான் மாநிலங்களில் வாழ்கின்றனர்.

மலேசியப் பழங்குடியினர் மக்களில், அதிக எண்ணிக்கையிலான இவர்கள் மற்றும் மலாய் தீபகற்பம் முழுவதும் பரவலாகக் காணப் படுகின்றனர்.  ஆசுத்ரோ-ஆசிய மொழிகள் குடும்பத்தின் அசுலியான் மொழிகளில் உள்ள மொழிகளில், பல மொழிகளை செனோய் மக்கள் பேசுகிறார்கள்.

மலேசியப் பழங்குடியினர் தகுதி

மலேசிய அரசாங்கம், தீபகற்ப மலேசியாவின் பூர்வீகப் பழங்குடியினரை ஓராங் அஸ்லி (Orang Asli) என்று வகைப்படுத்துகிறது. மலேசிய பழங்குடியினர் மேம்பாட்டு துறையின் (மலாய்: Jabatan Kemajuan Orang Asli (JAKOA); ஆங்கிலம்: Department of Orang Asli Development); கீழ் சிறப்புரிமை பெற்ற 18 பழங்குடி இனக்குழுவினர் உள்ளனர். மொழி, கலாசார அடிப்படையில் அவர்களை மூன்று பெரும் பிரிவுகளாக மலேசிய அரசாங்கம் பிரித்துள்ளது. 

 செமாங் மக்கள் (Semang) அல்லது (Negrito)
 செனோய் மக்கள் (Senoi) அல்லது (Sakai)
 மலாய மூதாதையர் (Proto-Malay) அல்லது (Aboriginal Malay)

 செமாங் மக்கள் - இவர்கள் நெகிரிட்டோ என்று அழைக்கப்படுவதும் உண்டு. தீபகற்ப மலேசியாவின் வட எல்லைப் பகுதிகளில் வாழ்கின்றனர். 
 செனோய் இனத்தவர் தீபகற்ப மலேசியாவின் மத்தியப் பகுதியில் வாழ்கின்றனர். 
 புரோட்டோ மலாய் எனும் மலாய மூதாதையர் அல்லது மலாய்ப் பூர்வக் குடியினர் தீபகற்பத்தின் தென்பகுதியில் வாழ்கின்றனர்

மூன்று இனக் குழுப் பிரிவுகள்

மலேசியப் பழங்குடியினரின் மூன்று இனக் குழுப் பிரிவுகள், இருபதாம் நூற்றாண்டின் தொடக்கத்தில் பிரித்தானிய மலாயா காலனித்துவவாதிகளால் உருவாக்கப்பட்டது. மொழி, தோற்றம், உடல் பண்புகள்; மற்றும் அவர்களின் பாரம்பரிய பொருளாதாரக் கட்டமைப்பு போன்றவற்றில் மூன்று இனக் குழுக்களும் வேறுபடுகின்றன. 

 நெகிரிடோ எனும் செமாங் மக்கள் குள்ளமானவர்கள்; கருமைத் தோற்றம்; சுருள் முடிகொண்டவர்கள். இவர்கள் மிகவும் பழைமையான இனமாகக் கருதப்பட்டனர். 
 செனோய் மக்கள் உயரமானவர்கள்; இலகுவான தோல்; அலை அலையான கருப்பு முடி கொண்டவர்கள். 
 மலாய மூதாதையர் எனும் பழங்குடி மக்கள் உயரமானவர்கள்; அழகான தோல்; நேரான முடி கொண்டவர்கள்.

மக்கள் தொகை 

தீபகற்ப மலேசியாவில் மாநில வாரியாக செனோய் மக்களின் பரம்பல் (மலேசிய பழங்குடியினர் மேம்பாட்டு துறை, 1996 மக்கள் தொகை கணக்கெடுப்பு):-)

மேற்கோள்கள்

நூல்கள்

வெளி இணைப்புகள்
 The Selling of the Senoi by Ann Faraday and John Wren-Lewis. URL: http://www.sawka.com/spiritwatch/selling.htm
 Articles, Books, Notes and Summary of the Senoi and Kilton Stewart and The Marvelous Senoi Dream Controversy,  a summary by Richard Wilkerson. URL: https://web.archive.org/web/20030421212819/http://www.shpm.com/qa/qadream/qadream8.html
 https://www.angelfire.com/ak/electricdreams/senoi.htm
 Original Wisdom: Stories of an Ancient Way of Knowing by Robert Wolff. 

மலேசிய இனக்குழுக்கள்
மலேசிய மக்கள்‎
மலேசியப் பழங்குடிகள்
மலாய மூதாதையர்

மலாய மூதாதையர் (Proto-Malay, மெலாயு அஸ்லி அல்லது மெலாயு பூர்பா) என்பவர்கள் ஆசியாவில் இருந்து தீபகற்ப மலேசியா மற்றும் மலாய் தீவுக்கூட்டங்களுக்கு கிமு 2500 முதல் 1500 ஆம் ஆண்டுகளில் குடிபெயர்ந்த ஆத்திரனேசிய மற்றும் மொங்கோலிய இனத்தவர்கள் ஆவர்.

மலாய மூதாதையர் மக்கள் தொகையும் அவர்களின் துணைப்பிரிவுகளும்
மலாய மூதாதையர் மக்கள் தொகை மொத்தம் 49,401 பேர்கள். அவர்களில் ஆறு பிரிவுகளாக ;-
 ஜக்குன் பிரிவு 21,484 பேர்கள்
 ஒராங் கனக் பிரிவு 73 பேர்கள்
 ஒராங் கோலா பிரிவு 3,221 பேர்கள்
 ஒராங் செலெடர் பிரிவு 1,037 பேர்கள்
 செமெலாய் பிரிவு 5,026 பேர்கள்
 டெமுவான் பிரிவு 18,560 பேர்கள்

ஆக மொத்தம்: 49,401 பேர்கள்

மேற்கோள்கள்

மலேசிய மக்கள்
மானிடவியல்
மலேசியப் பழங்குடிகள்
எம். அப்துல் ரஹ்மான்

எம். அப்துல் ரஹ்மான் (பிறப்பு: மே 25  1959). ஓர் தமிழக அரசியல்வாதி. இந்தியாவில் தமிழ்நாடு மாநிலத்தில்  திருவாரூர் மாவட்டம் முத்துப்பேட்டையில் பிறந்த இவர். இந்திய யூனியன் முஸ்லிம் லீக் சார்பில் வேலூர் மக்களவைத் தொகுதியிலிருந்து 15வது மக்களவைக்கு தேர்ந்தெடுக்கப்பட்டு பணியாற்றியுள்ளார்.  மணிச்சுடர் நாளிதழின் வெளியீட்டுக்குழுத் தலைவரும். மாதமிருமுறை வெளிவரும் பிறை மேடை எனும் இதழின் ஆசிரியரும், காயிதே மில்லத் பேரவையின் உலக ஒருங்கிணைப்பாளரும் ஆவார்.

மக்களவை உறுப்பினராக

உசாத்துணை
 இலக்கிய இணையம் - பேராசிரியர் மு.சாயபு மரைக்காயர் இஸ்லாமியத் தமிழ் இலக்கியக்கழகம் 2011

வெளி இணைப்புகள்
[* http://india.gov.in/govt/loksabhampbiodata.php?mpcode=4537 இந்திய நாடாளுமன்ற இணையத்தளத்தில்]

தமிழக எழுத்தாளர்கள்
1959 பிறப்புகள்
இந்திய முஸ்லிம் எழுத்தாளர்கள்
15வது மக்களவை உறுப்பினர்கள்
வாழும் நபர்கள்
திருவாரூர் மாவட்ட நபர்கள்
இந்திய முஸ்லிம்கள்
இந்திய ஒன்றிய முசுலிம் லீக் அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
தமிழ்நாட்டைச் சேர்ந்த மக்களவை உறுப்பினர்கள்
தமிழ்நாட்டைச் சேர்ந்த இந்திய ஒன்றிய முசுலிம் லீக் அரசியல்வாதிகள்
கரணவாய்

கரணவாய் இலங்கையின் வட மாகாணத்தில் யாழ்ப்பாண மாவட்டத்தில் வடமராட்சிப் பகுதியில் அமைந்துள்ள கிராமம் ஆகும். இதன் எல்லைகளாக கரவெட்டி, உடுப்பிட்டி ஆகிய பகுதிகள் அமைந்துள்ளன. இக்கிராமம் கரவெட்டி பிரதேச செயலகப் பிரிவினுள் அமைந்துள்ளது.

வயல்களும் பனைமரங்களும் தோட்டங்களும் நிறைந்த ஊரான இதன் பெரும்பாலான மக்கள் விவசாயப் பின்னணி கொண்டவர்கள். இதன் ஒருபுறம் வல்லை வெளியானது அமைந்திருக்கின்றது. அதனூடாக செல்லும் தொண்டைமானாறு இக்கிராமத்தின் எல்லையை தொட்டுச் செல்கின்றது.

ஆலயங்கள்
 கரணவாய் மூத்த விநாயகர் ஆலயம்
 கருணையம்பதி வெற்றிகாட்டுப் பிள்ளையார் ஆலயம் (கரணவாய் தெற்கு)
 கரணவாய் உச்சில் புவனேஸ்வரி அம்மன் ஆலயம்
 கரணவாய் வடக்கு ஸ்ரீ முத்துமாரி அம்மன் ஆலயம் (எள்ளங்குளம்)
 தென்கருணையம்பதி முதலைக்குழி முருகமூர்த்தி (கரணவாய் தெற்கு)
 கரணவாய் வண்ணான் கலட்டி செட்டிலங்கண்ணி வைரவர் ஆலயம்
 கலட்டி துர்க்கைப்புல விநாயகர் ஆலயம் (கரணவாய் தெற்கு)
 கருப்பையடி மனோன்மணி (மீனாட்சி) அம்மன் ஆலம் (கரணவாய் தெற்கு)

இங்கு பிறந்தவர்கள்
தா. இராமலிங்கம், அரசியல்வாதி
நா. சோமகாந்தன், எழுத்தாளர்
ச. முருகானந்தன், மருத்துவர், எழுத்தாளர்
செ. யோகராசா, பேராசிரியர், எழுத்தாளர்

யாழ்ப்பாண மாவட்டத்திலுள்ள ஊர்களும், நகரங்களும்
இயக்கம் கைப்பற்றல்

இயக்கம் கைப்பற்றல் (Motion capture) எனப்படுவது குறித்த ஒரு நபர் அல்லது பொருளின் அசைவை பதிவு செய்து கணினியில் உருவாக்கப்பட்ட எண்ணிய மாதிரி (Digital model) ஒன்றிற்கு மாற்றீடு செய்தல் ஆகும்.

இந்த தொழில் நுட்பமானது அசைவாக்க திரைப்படங்கள் (animation films) , கணினி விளையாட்டுக்களின் உருவாக்கம்,  இராணுவம், விளையாட்டு, மருத்துவம் , ரோபோ களின் உருவாக்கம் போன்ற பல துறைகளில் பயன்படுத்தப்பட்டு வருகின்றது.

இதன் போது சிறப்பான உபகரணங்கள் மூலம் ஒரு ஆள் அல்லது மிருகம் அல்லது பொருள் ஒன்றின் அசைவுகள் கைப்பற்றப்படுகின்றன. இந்த தரவுகள் கணினிக்கு அனுப்பப்படும். கணினியில் வடிவமைக்கப்பட்ட உருவானது வெளியே உள்ள ஆள் அல்லது மிருகம் அல்லது பொருளை ஒத்த அசைவினை மேற்கொள்ளும். முப்பரிமாண அசைவாக்க திரைப்படங்களில் கணினியில் வரையப்பட்ட உருவங்களின் இயக்கத்தினை இலகுவாக உள்ளீடு செய்வதற்கு இந்த பொறிமுறையானது பாவிக்கப்படுகின்றது.

மேற்கோள்கள்

ஒளிப்படக்கலை
கணினியியல்
உன்னை தேடி

உன்னை தேடி (Unnai Thedi) 1999 ல் வெளிவந்த தமிழ்த் திரைப்படம். சுந்தர் சி இயக்கிய இப்படத்தில் கதாநாயகனாக அஜித் குமார் நடித்துள்ளார். புதுமுக நடிகையாக மாளவிகா கதாநாயகியாக அறிமுகம் ஆனார். சிவகுமார், மெளலி, ஸ்ரீ வித்யா, விவேக், வையாபுரி, கரண், வாசு, ராஜீவ், ராதாகிருஷ்ணன், மனோரமா, வினுச்சக்கரவர்த்தி, சங்கர் மற்றும் பலரும் இப்படத்தில் நடித்துள்ளனர்.

இப்படத்தை கே.முரளிதரன், வி.சுவாமிநாதன், ஜி.வேணுகோபால் ஆகியோர் கூட்டாகத் தயாரித்துள்ளனர். இத்திரைப்படத்திற்கு தேவா இசை அமைத்துள்ளார். பாடல்களை பழனிபாரதி, கலைகுமார், ரவிசங்கர் ஆகியோர் எழுதியுள்ளனர். கதை, திரைக்கதை சுந்தர். சி எழுதியுள்ளார்.

நடிகர்கள்
அஜித் குமார்
மாளவிகா
கரண்
விவேக்
சிவகுமார்
ஸ்ரீவித்யா

மேற்கோள்கள்

வெளி இணைப்புகள் 

1999 தமிழ்த் திரைப்படங்கள்
இந்தியத் தமிழ்த் திரைப்படங்கள்
அஜித் குமார் நடித்துள்ள திரைப்படங்கள்
தேவா இசையமைத்த திரைப்படங்கள்
இந்திய நாடகத் திரைப்படங்கள்
ஸ்ரீவித்யா நடித்த திரைப்படங்கள்
சிவகுமார் நடித்த திரைப்படங்கள்
மனோரமா நடித்த திரைப்படங்கள்
விவேக் நடித்த திரைப்படங்கள்
மாளவிகா நடித்த திரைப்படங்கள்
சுந்தர் சி இயக்கிய திரைப்படங்கள்
வினு சக்ரவர்த்தி நடித்த தமிழ்த் திரைப்படங்கள்
ராஜா (2002 திரைப்படம்)

ராஜா (Raja) 2002 ஆம் ஆண்டு சூலை மாதம் 5 ஆம் தேதி வெளிவந்த தமிழ்த் திரைப்படமாகும். எழில் இயக்கிய இப்படத்தில் கதாநாயகனாக அஜித் குமாரும், கதாநாயகியாக ஜோதிகாவும், மற்றும் முன்னணிக் கதாபாத்திரத்தில் பிரியங்கா திரிவேதியும் நடித்துள்ளனர். இத்திரைப்படத்திற்கு எஸ். ஏ. ராஜ்குமார் இசை அமைத்துள்ளார்.

நடிகர்கள்
 அஜித் குமார் - ராஜா 
 சோதிகா - பிரியா மகாலட்சுமி 
 பிரியங்கா திரிவேதி - பிரியா மகாலட்சுமி 
 மந்திரா
 வடிவேலு - சப்பை
 ராதாரவி
 லிவிங்ஸ்டன் - மதி
 வையாபுரி
 சோனு சூட் - பவானி
 தேவன்

தயாரிப்பு
இத்திரைப்படத்தில் அஜித் குமார் 40 நபர்களுடன் மோதும் மாபெரும் சண்டை காட்சியைப் படம் பிடிப்பதற்காக, மேட்டுப்பாளையம் - ஊட்டி தொடருந்தை நான்கு நாட்களுக்கு 40 இலட்சத்திற்கு வாடகைக்கு எடுத்திருந்தனர்.

பாடல்கள் 
இத்திரைப்படத்திற்கு இசையமைப்பாளர் எஸ். ஏ. ராஜ்குமார் இசையமைத்துள்ளார்.

வெளியீடு 
ராஜா திரைப்படமே அஜித் குமார் கடைசியாக நடித்த காதல் திரைப்படமாகும். இத்திரைப்படத்திற்கு பிறகு அதிரடி திரைப்படங்களில் மட்டுமே நடித்து வருகிறார்.

மேற்கோள்கள்

வெளி இணைப்புகள்
 

2002 தமிழ்த் திரைப்படங்கள்
இந்தியத் தமிழ்த் திரைப்படங்கள்
அஜித் குமார் நடித்துள்ள திரைப்படங்கள்
இந்திய நாடகத் திரைப்படங்கள்
ஜோதிகா நடித்த திரைப்படங்கள்
வடிவேலு நடித்த திரைப்படங்கள்
ராதாரவி நடித்த திரைப்படங்கள்
எஸ். ஏ. ராஜ்குமார் இசையமைத்த திரைப்படங்கள்
வில்லன் (திரைப்படம்)

வில்லன் (Villain) 2002-ல் வெளிவந்த தமிழ்த் திரைப்படம். கே. எஸ். ரவிக்குமார் இயக்கிய இத்திரைப்படத்தில் கதாநாயகனாக அஜித் குமாரும், மற்றும் முன்னனிக் கதாப்பாத்திரத்தில் மீனாவும், நடிகை கிரணும் நடித்துள்ளனர். இத்திரைப்படத்திற்கு வித்யாசாகர் இசை அமைத்துள்ளார். இது அஜித் குமார் இரட்டை வேடத்தில் நடித்து வெளியான திரைப்படமாகும்.

நடிகர்கள்
அஜித் குமார் - சிவா, விஷ்ணு (இரட்டை வேடம்)
மீனா - தங்கம்
கிரண் ராத்தோட் - லாவண்யா
சுஜாதா - லலிதா பாலசுப்பிரமணியம்
விஜயகுமார் - Assistant comisner
ரமேஷ் கண்ணா - சுப்பிரமணி
ரேகா - சுந்தர மூர்த்தியின் மனைவி
கருணாஸ் - தம்புடி
மனோ பாலா

பாடல்கள்
வித்யாசாகர் இசையமைத்த இத்திரைப்படத்தில் இடம்பெற்றுள்ள 7 பாடல்களும் கவிப்பேரரசு வைரமுத்து எழுதியவை.

2002 தமிழ்த் திரைப்படங்கள்‎
அஜித் குமார் நடித்துள்ள திரைப்படங்கள்
இந்தியத் தமிழ்த் திரைப்படங்கள்
வித்தியாசாகர் இசையமைத்த திரைப்படங்கள்
மீனா நடித்த திரைப்படங்கள்
சுஜாதா நடித்த திரைப்படங்கள்
விஜயகுமார் நடித்த திரைப்படங்கள்
ரேகா (தென்னிந்திய நடிகை) நடித்த திரைப்படங்கள்
நிழல்கள் ரவி நடித்த திரைப்படங்கள்
அல்டாமிராக் குகை

அல்டாமிரா குகை (Cave of Altamira) யுனெஸ்கோவினால் அறிவிக்கப்பட்ட உலகப் பாரம்பரியக் களங்களில் ஒன்றாகும். இது வடக்கு எசுப்பானியாவில் இருக்கும் உலகப் புகழ்பெற்ற குகை மற்றும் பாறை ஓவியங்களாகும். இதில் காட்டு விலங்குகள் மற்றும் மனிதனின் கைகள் வரையப்பட்டுள்ளன. இதன் காலம் கி.மு. 14000 என வரையறுக்கப்பட்டுள்ளது. இங்குள்ள மிகப்பழைய ஓவியம் 35,000 ஆண்டுகளுக்கு முன் வரையப்பட்டதாகக் கருதப்படுகிறது. அல்டாமிரா என்பதன் வார்த்தை எசுப்பானிய மொழியிலிருந்து வந்ததாகும். அதன் பொருள் உயர்ந்த பார்வை என்பதாகும்.

இவ்விடம் எசுப்பானியாவில் உள்ள காண்டாபிரியா, வடக்கு சாண்டாண்டருக்கு முப்பது கி.மீ. தொலைவில் உள்ளது. வரலாற்றுக்கு முந்திய கால ஓவியங்கள் இருப்பதாகக் கண்டறியப்பட்ட ஐரோப்பாவில் உள்ள முதல் குகை இதுவாகும். மார்செலினோ சான்சு டி சவுத்துவோலா என்பவரே இதை வெளிப்படுத்திப் பிரபலப்படுத்தினார். இவர் விலனோவா யி பியேரா என்பவரின் உதவியுடன் தனது ஆய்வை 1880ல் வெளியிட்டார். எனினும், இதன் தொன்மை குறித்து அறிஞர்களிடையே சர்ச்சை ஏற்பட்டு 1902 ஆம் ஆண்டு வரை நீடித்தது. பின்னர் இப்பகுதியில் மேலும் பல வரலாற்றுக்கு முந்திய கால ஓவியங்கள் கண்டுபிடிக்கப்பட்டதை அடுத்து இதன் தொன்மை ஏற்றுக்கொள்ளப்பட்டது.

பார்வையாளர்கள்

1960 ஆண்டு மற்றும் 1970 ஆண்டு காலப்பகுதிகளில், இந்தக் குகை ஓவியங்கள் பார்வையாளர்களாக வந்த அதிக எண்ணிக்கையான மக்களின் மூச்சுக் காற்றிலிருந்து வெளியான காபனீர்ஆக்சைட்டால் பாதிக்கப்பட்டது. அல்கம்பிராக் குகை மக்கள் பார்வை இட முடியாத வாறு 1977 மூடப்பட்டது, மீண்டும் 1982 திறக்கப்பட்டாலும் குறிப்பிட்ட அளவு மக்களுக்கே அனுமதி வழங்கப்பட்டது. ஒரு நாளிற்கு மிகவும் குறைந்த அளவு பார்வையாளர்களே குகையைக் காண அனுமதிக்கப்பட்டனர். இதனால் மக்கள் மூன்றுவருடங்கள் குகையைக் காணக் காத்திருக்க வேண்டிய நிலையும் ஏற்பட்டது. தேசிய அல்டாமிரா குகை ஆராய்ச்சி நிலையம் இதன் அருகில் நிறுவப்பட்டு 2001ம் ஆண்டில் கட்டி முடிக்கப்பட்டது. இங்கு அல்டாமிராக் குகை ஓவியங்களை காணலாம்.

மேற்கோள்கள்

புத்தக விவரணம்
 Curtis, Gregory. The Cave Painters: Probing the Mysteries of the World's First Artists. New York: Alfred A. Knopf, 2006 (hardcover, )).
 Guthrie, R. Dale. The Nature of Prehistoric Art. Chicago: University of Chicago Press, 2006 (hardcover, ).
 McNeill, William H. "Secrets of the Cave Paintings", The New York Review of Books, Vol. 53, No. 16, October 19, 2006.

வெளி இணைப்புகள்

 Altamira Cave National Museum In Spanish and English
 The Spanish Cave of Altamira opens - with politics Bradshaw Foundation Article

எசுப்பானிய உலக பாரம்பரியக் களங்கள்
எசுப்பானியாவின் 12 புதையல்கள்
எசுப்பானியாவில் உள்ள குகைகள்
திமோதி போஸ்டாக்

திமோதி போஸ்டாக் (Timothy Bostock, பிறப்பு: சனவரி 21 1962),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு ஏ-தர துடுப்பாட்டப் போட்டிகளில் கலந்து கொண்டுள்ளார். 1992-1996 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.

வெளி இணைப்பு
திமோதி போஸ்டாக் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 5 2011.

மேற்கோள்கள்

இங்கிலாந்துத் துடுப்பாட்டக்காரர்கள்
1962 பிறப்புகள்
வாழும் நபர்கள்
கே. எம். காதர் மொகிதீன்

பேராசிரியர் கே. எம். காதர் மொகிதீன் (K.M. Kader Mohideen) (பிறப்பு 5 சனவரி 1940) இந்திய யூனியன் முஸ்லிம் லீக் கட்சியின் தேசியத் தலைவர் ஆவார்.

இந்தியாவில், தமிழ்நாட்டில் புதுக்கோட்டை மாவட்டத்தில்  திருநல்லூர் என்ற கிராமத்தில் 5-1-1940ம் நாள் பிறந்தார். இவர் இந்திய யூனியன் முஸ்லிம் லீக்கின் தேசியப் பொதுச் செயலாளரும், தமிழ் மாநிலத் தலைவராகவும் இருந்தவர். கடந்த 2004-ல் வேலூர் மக்களவைத் தொகுதியிலிருந்து தேர்ந்தெடுக்கப்பட்டுள்ளார். இஸ்லாமிய தமிழிலக்கியக் கழகத்தின் உலக ஒருங்கிணைப்பாளருமாவார். மேலும் இவர் ஒரு சிறந்த பேச்சாளரும், மணிச்சுடர் இதழின் ஆசிரியரும், ஆங்கிலம், அரபு, உருது, இந்தி, பார்ஸி போன்ற மொழிகளை நன்கறிந்தவருமாவார்.

செம்மொழி மாநாட்டில் தமிழகத்துக்கும், அரபகத்துக்கும் உள்ள தொடர்புகள் பற்றிய ஆய்வுக் கட்டுரை வழங்கிய தமிழறிஞரான இவர், திருச்சி ஜமால் முகம்மது கல்லூரியில் 15 ஆண்டுகள் வரலாற்றுத்துறைப் பேராசிரியராகப் பணியாற்றி8 ஆண்டுகள் தாருல் குர்ஆன் இதழில் 'தமிழர்க்கு இஸ்லாம் வந்த மதமா? சொந்தமா?' எனும் தலைப்பில் தொடர் கட்டுரையை எழுதியுள்ளார்.

எழுதிய நூல்கள்   
 வாழும் நெறி
 குர்ஆனின் குரல்
 இஸ்லாமிய இறைக்கோட்பாடு 
உட்பட ஆறு நூல்களை எழுதியுள்ளார்.

பெற்ற விருதுகளும் கௌரவங்களும்
 முதுகலை வரலாற்றில் முதல் மாணவனாகத் தேறித் தங்கப் பதக்கம் 
 இஸ்லாமியத் தமிழிலக்கியக் கழகத்தின் தமிழ்மாமணி விருது 
 விடுதலைச் சிறுத்தைகள் இயக்கம் பிறை விருதும்ää 50000 பொற்கிழியும் வழங்கி கௌரவித்துள்ளது.

இலட்சியம்
தமிழ் நாட்டில் திருக்குர்ஆன் பல்கலைக்கழகம் ஒன்றை அமைக்க வேண்டும் என்பதைத் தம் வாழ்வின் இலட்சியமாகக் கொண்டு செயல்பட்டு வருகிறார்.

உசாத்துணை
 இலக்கிய இணையம் - பேராசிரியர் மு.சாயபு மரைக்காயர் இஸ்லாமியத் தமிழ் இலக்கியக்கழகம் 2011

வெளி இணைப்புகள்
[* இந்திய நாடாளுமன்ற இணையத்தளத்தில் 

தமிழக எழுத்தாளர்கள்
1940 பிறப்புகள்
இந்திய முஸ்லிம் எழுத்தாளர்கள்
14வது மக்களவை உறுப்பினர்கள்
வாழும் நபர்கள்
இந்திய ஒன்றிய முசுலிம் லீக் அரசியல்வாதிகள்
இந்திய முஸ்லிம்கள்
21-ஆம் நூற்றாண்டு இந்திய அரசியல்வாதிகள்
புதுக்கோட்டை மாவட்ட நபர்கள்
தமிழ்நாட்டைச் சேர்ந்த மக்களவை உறுப்பினர்கள்
எம்.பீ.வீ. - I

எம்.பீ.வீ. - I என்பது மகிந்திரா அண்டு மகிந்திரா நிறுவனத்தால் வடிவமைக்கப்பட்ட கன்னிவெடி கவச வாகனமாகும். இவை 2010ல் இருந்து இந்திய இராணுவத்தினால் உபயோகிக்கப்பட்டு வருகிறது. நக்சலைட்டுகள் தீவிரவாதிகள் போன்றவர்களை அடக்க இது உபயோகிக்கப்பட்டு வருகிறது.

இந்திய படைத்துறை
கவச வாகனம்

மேற்கோள்கள்
அனுமார்ப் பிள்ளைத்தமிழ்

அனுமார்ப் பிள்ளைத்தமிழ் என்பது பிள்ளைத்தமிழ் என்ற சிற்றிலக்கிய வகையைச் சார்ந்த நூலாகும். இதனை எழுதிய ஆசிரியர் சீர்காழி அருணாசலக் கவிராயர். இந்நூலின் பாட்டுடைத்தலைவர் அனுமான். 18 ஆம் நூற்றாண்டைச் சேர்ந்த இந்நூலின் 10 பருவங்களும், 101 பாடல்களும் உள்ளன.

மேற்கோள்கள்

வெளியிணைப்பு 
எண்ம வடிவ நூல் 

பிள்ளைத்தமிழ்
யூலியா திமொஷென்கோ

யூலியா வலோதிமீரிவ்னா திமொஷென்கொ (Yulia Volodymyrivna Tymoshenko, , ), பிறப்பு பெயர்: கிரிக்யன்  (Grigyan) (Ukrainian: Грігян,  லாத்விய மொழியில் குடும்பப்பெயர் "கிரிக்யனி"லிருந்து); (பிறப்பு: 27 நவம்பர் 1960) ஓர் உக்ரைனிய அரசியல்வாதி.  சனவரி 24 முதல் செப்டம்பர் 8, 2005 வரையும் பின்னர் திசம்பர்18, 2007 முதல் மார்ச் 4,2010 வரையும் உக்ரைனின் பிரதமராக பதவி வகித்தவர்.  2005ஆம் ஆண்டின் போர்பசு இதழின் 100 மிகவும் செல்வாக்குடைய பெண்கள் பட்டியலில் மூன்றாவதாக வந்தவர்.) அனைத்து உக்ரைன் ஒன்றியம் தந்தையர்நாடு கட்சி மற்றும் யூலியா டைமோன்சென்கோ பிரிவின் தலைவராக உள்ளார்.

அரசியலில் வருவதற்கு முன்னர் பொருளியல் மற்றும் கல்வித்துறையில் செயலாற்றி வந்தார். அரசியலில் நுழைவதற்கு முன்னரே எரிவளி தொழிலில்  ஈடுபட்டு பெரும் பணம் ஈட்டியுள்ளார். நாட்டின் மிகப்பெரும் பணக்காரர்களில் ஒருவராக விளங்கினார்.   2004ஆம் ஆண்டு நவம்பர் முதல் 2005 ஆம் ஆண்டு சனவரி வரை நடந்த செம்மஞ்சள் புரட்சிக்குத் தலைமையேற்று உக்ரைனின் முதல் பெண் பிரதமராகத் தேர்ந்தெடுக்கப்பட்டார்.

2010ஆம் ஆண்டின் குடியரசுத் தலைவர் தேர்தலில், விக்டர் யானுகோவைச்சிடம் தோல்வியுற்றார். இருப்பினும் இரண்டாவது மற்றும் இறுதி சுற்றில் 45.47% வாக்குகள் பெறிருந்தார்.). முதலில் தேர்தல் முடிவுகள் தயார் செய்யப்பட்டுள்ளதாக தோல்வியை ஏற்க மறுத்த டைமோசென்கோ, பெப்ரவரி 20, 2010 அன்று "நீதிமன்றத்தில் உண்மை வெளிப்படாது" என்று கூறி தமது முறையீட்டை மீளப் பெற்றுக்கொண்டார்.

மே 10, 2010 முதல் இவர் மீது பல வழக்குகள் போடப்பட்டன. சனவரி 2009ஆம் ஆண்டில்  உருசியாவுடன் கையொப்பிட்ட இயற்கை எரிவளி இறக்குமதி உடன்பாட்டில் ஊழல் குறித்து நடந்து வந்த வழக்கில்   நீதிமன்ற விதிகளை பலமுறை மீறியதாக ஆகத்து 5, 2011 அன்று  கைது செய்யப்பட்டார். இந்த உடன்பாட்டை பேரம் பேசும்போது தமது அதிகாரத்தை துஷ்பிரயோகம் செய்ததாக அக்டோபர் 11, 2011 அன்று உக்ரைனியன் நீதிமன்றம் டைமோசென்கோவிற்கு ஏழாண்டுகள் சிறைதண்டனை விதித்தது. இந்தத் தீர்ப்பு அரசியல் நோக்குடையதாக சில விமரிசகர்கள் கருதுகின்றனர். ஐரோப்பிய ஒன்றியம் மற்றும் ஐக்கிய அமெரிக்கா போன்ற பன்னாட்டு அமைப்புகளின் அதிகாரிகள் "தேர்ந்த சில அரசியல் எதிரிகளுக்கு எதிரான குற்றவிசாரணை"யாக குறை கூறியுள்ளனர்.

மேற்கோள்கள்

வெளியிணைப்புகள்

 Official website 
 Tymoshenko photo archive 2000–2009
Tymoshenko's opinion commentaries at Project Syndicate.
Prime Minister at Government Portal
 Yulia Tymoshenko Bloc website  
 Korrespondent.net profile 
 Time magazine profile 
 Ukraine PM makes Elle front cover (19 April 2005, பிபிசி)
 BBC Audio & Video about Yulia Tymoshenko including an audio interview with Yulia Tymoshenko from 15 April 2005

1960 பிறப்புகள்
பெண் அரசியல்வாதிகள்
வாழும் நபர்கள்
உக்ரைனிய அரசியல்வாதிகள்
பெண் அரசுத் தலைவர்கள்
பெண் பிரதமர்கள்
இறைவி பற்றிய பிள்ளைத்தமிழ் இலக்கியங்கள்

தமிழ் இலக்கியத்தில் இறைவியைக்  குழந்தையாக உருவகித்துப் பாடப்பட்ட பிள்ளைத்தமிழ் இலக்கியங்கள் இங்கு பட்டியலிடப்பட்டுள்ளன.

 அரியக்குடி அலர்மேல் மங்கைப் பிள்ளைத்தமிழ்
 அளகாபுரி உமையம்மை பிள்ளைத்தமிழ்
 அளகை உமையம்மை பிள்ளைத்தமிழ்
 அறம் வளர்த்த நாயகிப் பிள்ளைத்தமிழ்
 அறம்வளர்த்த அம்பிகை பேரில் பிள்ளைத்தமிழ்
 ஆண்டாள்  பிள்ளைத்தமிழ்
 ஆதிபுரி வடிவுடையம்மைப் பிள்ளைத்தமிழ்
 ஆயிஷா நாயகி பிள்ளைத்தமிழ்
 இளமுலையம்மை பிள்ளைத்தமிழ்
 உண்ணாமுலையம்மைப் பிள்ளைத்தமிழ்
 உமையம்பிகை  பிள்ளைத்தமிழ்
 கண்ணபுரம் பாகம்பிரியாள் பிள்ளைத்தமிழ்
 கமலாம்பிகை பிள்ளைத்தமிழ்
 காஞ்சி காமாட்சியம்மைப் பிள்ளைத்தமிழ்
 காந்திமதியம்மை பிள்ளைத்தமிழ்
 காமாட்சியம்மைப் பிள்ளைத்தமிழ்
 குடந்தை மங்களாம்பிகை பிள்ளைத்தமிழ்
 குளத்தூர் அமுதாம்பிகை பிள்ளைத்தமிழ்
 கொங்குக்குமரி பிள்ளைத்தமிழ்
 கோமதி அம்மை பிள்ளைத்தமிழ்
 சங்கர நாராயணர் கோவில் கோமதியம்பிகை பிள்ளைத்தமிழ்
 சிவகாமி பிள்ளைத்தமிழ்(1)
 சிவகாமி பிள்ளைத்தமிழ்(2)
 சிவகாமியம்மை பிள்ளைத்தமிழ்
 சிவபுரம் மீனாம்பிகை பிள்ளைத்தமிழ்
 சிவயோக நாயகி பிள்ளைத்தமிழ்
 சேது பர்வத வர்த்தினி பிள்ளைத்தமிழ்
 சேறை தவம் பெற்ற நாயகி பிள்ளைத்தமிழ்
 சௌந்தர்ய நாயகி பிள்ளைத்தமிழ்
 திருத்தவத்துறைப் பெருந்தவப்பிராட்டிப் பிள்ளைத்தமிழ்
 திருவதிகை பெரிய நாயகியம்மை பிள்ளைத்தமிழ்
 திருவதிகை வீரட்டானப் பெரிய நாயகி பிள்ளைத்தமிழ்
 திருவானைக்கா அகிலாண்ட நாயகிப் பிள்ளைத்தமிழ்
 திருவெண்காட்டுப் பெரியநாயகிப் பிள்ளைத்தமிழ்
 தில்லை சிவகாமியம்மை பிள்ளைத்தமிழ்
 தூத்துக்குடி பாகம் பிரியாள் பிள்ளைத்தமிழ்
 நாகப்பட்டிணம் நீலாயதாட்சியம்மைப் பிள்ளைத்தமிழ்
 நீலாயதாட்சி அம்மை பிள்ளைத்தமிழ்
 பச்சை நாயகியம்மன் பிள்ளைத்தமிழ்
 பர்வத வர்த்தினி பிள்ளைத்தமிழ்
 பாத்திமா நாயகி பிள்ளைத்தமிழ்
 பாவனி வேதநாயகி பிள்ளைத்தமிழ்
 பிரம்ம வித்தியாநாயகிப் பிள்ளைத்தமிழ்
 புதுவை திரிபுர சுந்தரி பிள்ளைத்தமிழ்
 பெரிய நாயகியம்மன் பிள்ளைத்தமிழ்
 பெருமணநூர் திருநீற்றம்மைப் பிள்ளைத்தமிழ்
 பேரூர் பச்சைநாயகிப் பிள்ளைத்தமிழ்
 மங்கையர்க்கரசியார் பிள்ளைத்தமிழ்
 மயிலம்மை பிள்ளைத்தமிழ்
 மயிலம்மைப் பிள்ளைத்தமிழ்
 மீனாட்சியம்மைப் பிள்ளைத்தமிழ்
 யவனாம்பிகையம்மை பிள்ளைத்தமிழ்
 வட திருமுல்லைவாயில் கொடியிடையம்மை பிள்ளைத்தமிழ்
 வடிவுடையம்மன் பிள்ளைத்தமிழ்
 வள்ளிநாயகிப் பிள்ளைத்தமிழ் 
 வேதநாயகியம்மை பிள்ளைத்தமிழ்

உசாத்துணை
கு. முத்துராசன் அவர்கள் எழுதிய பிள்ளைத்தமிழ் இலக்கியம், மணிவாசகர் பதிப்பகம். -1984

பிள்ளைத்தமிழ்
திருகோணமலை புனித சூசையப்பர் கல்லூரி

புனித சூசையப்பர் கல்லூரி (St. Joseph's College, SJC) என்பது இலங்கையின் கிழக்கு மாகாணத்தில், திருகோணமலையில் அமைந்துள்ள ஆண்களுக்கான ஒரு தேசியப் பாடசாலை ஆகும்.

வரலாறு 
இப்பாடசாலை 1867 மார்ச்சு 19 இல் வண. அருட்தந்தை லூயிசு மேரி கீட்டிங் என்பவரால் தொடங்கப்பட்டது. 1931 ஏப்ரல் 1 அன்று திருகோணமலை மறைமாவட்டம் இப்பாடசாலையை லூசியானா மாகாணம் இயேசு சபையினரிடம் ஒப்படைத்தது. இலங்கையில் தனியார் பாடசாலைகள் 1960 ஆம் ஆண்டில் அரசாங்கத்தினால் கையகப்படுத்தப்பட்டன, புனித சூசையப்பர் கல்லூரி ஒரு கட்டணம் வசூலிக்காத தனியார் பாடசாலையாக இருக்கத் தீர்மானித்தது, ஆனாலும் அதன்பிறகு பொருளாதார ரீதியாகப் போராடிய இப்பாடசாலை, பத்து ஆண்டுகளுக்குப் பிறகு அரசிடம் ஒப்படைக்கப்பட்டது.

இங்கு படித்தவர்கள்
 நோயெல் இம்மானுவேல், திருகோணமலை மறைமாவட்ட ஆயர்
 யோசப் பொன்னையா
 இரா. சம்பந்தன், அரசியல்வாதி

மேற்கோள்கள்

வெளி இணைப்புகள்
 http://www.trincojoes.com/ 
 http://www.trincojoseph.sch.lk/

இலங்கையின் தேசிய பாடசாலைகள்
திருகோணமலை மாவட்டப் பாடசாலைகள்
இலங்கையின் கிறித்தவப் பாடசாலைகள்
கோ. சாரங்கபாணி (எழுத்தாளர்)

கோ. சாரங்கபாணி (18 திசம்பர் 1939 - 20 ஆகத்து 2020), தமிழக எழுத்தாளரும், புலவரும், சமய இலக்கிய ஆன்மீகச் சொற்பொழிவாளரும் ஆவார். இவர் பட்டிமன்றங்களிலும், வானொலி, தொலைக்காட்சி நிகழ்ச்சிகளிலும் அதிகமாகப் பங்கேற்றவர். அருட்கதை நம்பி, முத்தமிழ் வித்தகர், நடிப்பிசை நாவலர், காரையின் கம்பர் என இலக்கிய உலகில் போற்றப்பட்டவர். பைந்தமிழ்ப் பேரவையின் நிறுவனத் தலைவர். இவர் புதுச்சேரி அரசின் தமிழ்மாமணி விருது பெற்றவர்.

கோ. சாரங்கபாணி புதுவை அரசு பள்ளியில் தமிழ் விரிவுரையாளராக பணியாற்றி ஓய்வு பெற்றவர். காரைக்கால் அம்மையார் திருக்கோவிலில் 55 ஆண்டுகாலம் தமிழ் இலக்கியப் பட்டிமன்ற நிகழ்ச்சியை நடத்தி வந்தார். 1993 ஆம் ஆண்டு முதல் பைந்தமிழ்ப் பேரவை என்ற அமைப்பை தோற்றுவித்து 2020 வரை பைந்தமிழ்ப் பேரவையின் பெயரில் இலக்கியப் பட்டிமன்ற நிகழ்ச்சிகளை நடத்தி வந்தார். காரை பாரதி தமிழ் சங்கத்தை 2016-ஆம் ஆண்டு தோற்றுவித்து 2020 வரை நான்காண்டு காலங்கள் தலைவராக செயல்பட்டார். இவர் புதுச்சேரி அரசின் தமிழ்மாமணி விருது பெற்றவர். காரைக்காலில் பிறந்த கோ. சாரங்கபாணி 30 ஆண்டு காலம் புதுச்சேரியில் வசித்து வந்தார்.

எழுதிய நூல்கள்
 கம்ப மகரந்தம்
 சங்கமம்
 வாழ்வியல் சிந்தனைகள்
 பிள்ளைநிலா
 இதிகாச நதிகள்
 கம்பன் காட்சி அமுதம்
 கம்பமேகம்
 பிதிர் வாக்கியம்
 கலைஞர் 87-87
 காயும் கனியும்

பெற்ற விருதுகளும் கௌரவங்களும்
 முத்தமிழ் வித்தகர்
 நடிப்பிசை நாவலர்
 அருட்கதை நம்பி
தமிழ்மாமணி
காரையின் கம்பர்

உசாத்துணை
 இலக்கிய இணையம் - பேராசிரியர் மு.சாயபு மரைக்காயர் இஸ்லாமியத் தமிழ் இலக்கியக்கழகம் 2011

தமிழக எழுத்தாளர்கள்
புதுச்சேரி எழுத்தாளர்கள்
1939 பிறப்புகள்
2020 இறப்புகள்
டயானா (மடகாஸ்கர்)

டயனா (Diana), மடகாசுக்கரில் உள்ள ஒரு நிலப்பகுதி. இந்தப் பகுதிகள் பெரும்பாலும் மடகாசுக்கரின் தெற்குப் பகுதியிலுள்ள தீவுகளை உள்ளடக்கியுள்ளன. இதன் தலைநகரம் அண்ட்சிரனனா. டயனாவின் எல்லையை ஒட்டிய பகுதிகளாக, கிழக்கில் சவாவும், மேற்கில் சோப்பியாவும் அமைந்துள்ளன. இதன் மொத்த பரப்பளவு ஏறத்தாழ 19,266 கி.மீ. 2004 மக்கட்தொகைக் கணக்கெடுப்பின்படி இங்கு ஏறத்தாழ 485,800 பேர் வாழ்கிறார்கள். டயனாவின் பகுதிகள் ஐந்து மாவட்டங்களாகப் பிரிக்கப்பட்டுள்ளன.

மேற்கோள்கள்

மடகாஸ்கர்
ரிடர்னிங் சோல்ஜர்

ரிடர்னிங் சோல்ஜர் (Returning Soldier)  1945 இல் வெளியான தமிழ்த் திரைப்படம்.  இரண்டாம் உலகப் போரில் ஈடுபட்டிருந்த பிரித்தானிய இந்தியாவின் முயற்சிகளுக்கு ஆதரவாகப் பரப்புரை செய்ய இத்திரைப்படம் எடுக்கப்பட்டது. டி. எஸ். பாலையா முக்கிய பாத்திரமாக நடித்த இப்படத்தை எல்லிஸ் டங்கன் இயக்கினார்.

மேற்கோள்கள்

வெளி இணைப்புகள் 
 எல்லிஸ் டங்கன் 

1945 தமிழ்த் திரைப்படங்கள்
இந்தியத் தமிழ்த் திரைப்படங்கள்
டி. எஸ். பாலையா நடித்த திரைப்படங்கள்
ஆகாஷ் (தத்தல் கணினி)

டேட்டாவின்ட்
ஆகாஷ் (Aakash) அண்ட்ராய்டு இயங்குதளத்தில் இந்தியாவிலேயே முழுமையாக வடிவமைக்கப்பட்டுள்ள ஓர் தத்தல் தனிப்பயன் கணினியாகும். எண்ணிம இடைவெளியைக் குறைக்கும் நோக்கத்துடன் குறைந்தவிலையில் இக்கருவி உருவாக்கப்பட்டுள்ளது. முதல்நிலையில் தகவல் தொழில்நுட்பம் கொண்டு கல்வியை முன்னெடுத்துச் செல்லும் நோக்குடன் மின் வலைவாசல் மூலம் இணையவழிக் கல்வி வழங்க 25,000 கல்லூரிகளையும் 400 பல்கலைக்கழகங்களையும் குறியிட்டு இத்திட்டம் தயாரிக்கப்பட்டுள்ளது. இதன் விலை  1500 ($35/-)க்குள் இருக்கவேண்டும் என்ற இலக்குடன் இது உருவாக்கப்பட்டுள்ளது. டேட்டாவின்ட் நிறுவனத்தின் இந்திய, கனடிய ஆய்வகங்களில்   நூல்கள், திரைப்படங்கள், இசை, விளையாட்டுக்கள் மற்றும் இணைய உள்ளடக்கங்களுக்கான ஓர் தளமாக இந்த கணினி வடிவமைக்கப்பட்டுள்ளது. இதன் வணிக வடிவம் யூபிஸ்லேட் 7 (UbiSlate 7) என்ற பெயரில் 3000 ரூபாயில் சந்தைப்படுத்தப்படும்.

மேற்கோள்கள்

வெளியிணைப்புகள் 

 Ministry of Human Resources Development, India 
 Aakash Tablet Website

தத்தல் கணினிகள்
ஆண்டி முர்ரே

ஆண்ட்ரூ "ஆண்டி" முர்ரே (Andrew "Andy" Murray, பிறப்பு: மே 15, 1987 ஒரு ஸ்காட்லாந்தின் தொழில்முறை டென்னிஸ் வீரர் ஆவார். இவர் தற்போது உலகின் நான்காவது இடத்திலும்,  2009 ஆகஸ்ட் 17 முதல் 31 வரையில் ஏடிபி தரவரிசைப் பட்டியலில் 2 வது இடத்திலும் உள்ளார். முதன்முறையாக முதல் பத்து இடங்களுக்குள் ஏப்ரல் 16, 2007இல் இடம் பிடித்தார். இதுவரை மூன்று பெருவெற்றித் தொடர்களில் இறுதி ஆட்டத்தில் ஆடித் தோல்வி கண்டுள்ளார்:யூ.எசு. ஓப்பன் (2008), ஆஸ்திரேலிய டென்னிஸ் திறந்த சுற்று (2010), (2011). 2011ஆம் ஆண்டில்  திறந்த சுற்று டென்னிசில் ஒரே ஆண்டில் நான்கு பெருவெற்றித் தொடர் போட்டிகளிலும் அரை இறுதி ஆட்டத்திற்கு முன்னேறிய ஏழாவது டென்னிசுக்காரராக சாதனை படைத்தார். 2012 ஒலிம்பிக்கில் ஆடவர் ஒற்றையர் பிரிவில் ரோஜர் பெடரரை 6-2, 6-1, 6-4 என்ற நேர் கணங்களில் வென்று தங்கப்பதக்கம் பெற்றார். 2012ல் யூ.எசு. ஓப்பன் பட்டத்தை வென்றார். இது இவரது முதலாவது பெருவெற்றி டென்னிசு பதக்கமாகும் . 76 ஆண்டுகளுக்குப் பிறகு பிரித்தானியாவை சேர்ந்தவர் வெல்லும் பெருவெற்றி டென்னிசு பதக்கம் இதுவாகும். 2013ல் விம்பிள்டன் பதக்கத்தை பெற்றார். 77 ஆண்டுகளுக்குப் பிறகு பிரித்தானியாவை சேர்ந்த ஆடவர் ஒருவர் வெல்லும் விம்பிள்டன் டென்னிசு பதக்கம் இதுவாகும்.

பெரு வெற்றி தொடர் (கிராண்டு சிலாம்)

இறுதி: 10 (3 வெற்றி, 7 தோல்வி)

மேற்கோள்கள்

வெளி இணைப்புகள் 

 அதிகாரப்பூர்வ இணையதளம்

பிரித்தானிய டென்னிசு வீரர்கள்
1987 பிறப்புகள்
வாழும் நபர்கள்
உலக முதல் தர டென்னிஸ் வீரர்கள்
ஃபேரர் பார்க் தொடருந்து நிலையம்

ஃபேரர் பார்க் தொடருந்து நிலையம் சிங்கப்பூரின் துரிதக் கடவு ரயில் நிலையங்களில் ஒன்றாகும்.இது நாட்டின் மத்தியப் பகுதியில் ஃபேரர் பார்க் பகுதியில் அங்குள்ள மக்களுக்கு சேவை செய்கிறது. வடக்கு கிழக்கு வழித்தடத்தில் இது	ஏழாவது	தொடருந்துநிலையமாகும். இது பூன் கெங் தொடருந்து நிலையம் மற்றும் லிட்டில் இந்தியா தொடருந்து நிலையம் ஆகிய இரண்டிற்கும் நடுவில் அமைந்துள்ளது. இரண்டு தளமேடைகளைக் கொண்ட இந்தத் தொடருந்து நிலையத்தில் ஒன்றில் துறைமுகம் தொடருந்து நிலையம் நோக்கியும் மற்றொன்றில் பொங்கோல் நோக்கியும் ரயில்கள் பயணிக்கின்றன.

மேற்கோள்கள்
  

சிங்கப்பூர் ரயில் நிலையங்கள்